

BÜNTETÉS-VÉGREHAJTÁS SZABOLCS-SZATMÁR-BEREG MEGYEI

ORSZÁGOS PARANCSNOKSÁGA BÜNTETÉS-VÉGREHAJTÁSI INTÉZET

Humán Szolgálat

**TÁJÉKOZTATÓ**

általános felvételi szabályok

hivatásos állományba vételhez

**Általános tájékoztató**

A büntetés-végrehajtási szervezet a törvényben meghatározott szabadság-elvonással járó büntetéseket, intézkedéseket, büntetőeljárási kényszerintézkedéseket, a szabálysértési elzárást, a szabadságvesztésből szabadultak utógondozását, valamint egyes pártfogó felügyelői feladatokat végrehajtó állami, fegyveres rendvédelmi szerv. A büntetés-végrehajtás feladata a büntetési célok érvényesítése, mellyel hozzájárul a közrend és a közbiztonság erősítéséhez. Törvényes feladatainak ellátása során – a fogvatartottak társadalomba történő visszailleszkedésének elősegítése érdekében – együttműködik más állami szervekkel, civil szervezetekkel és vallási közösségekkel. Tekintve, hogy a büntetés-végrehajtási szervezethez felvételre kerülők egy rendvédelmi szerv hivatásos állományú tagjai lesznek, mind a kiválasztásukra, mind a szolgálatellátásukra különleges, az átlagosnál szigorúbb szabályok vonatkoznak, melyhez fokozott erkölcsi és anyagi megbecsülés párosul.

A hivatásos állománytagok döntő többségét képező felügyelők főbb szakmai tevékenységét a külső és belső objektumvédelem, a fogvatartottak szakszerű őrzése, felügyelete, ellenőrzése, előállítása és foglalkoztatása jelenti, amely elengedhetetlen feltétele a bv. szervek biztonságos, törvényes és rendeltetésszerű működésének, reintegrációs tisztjeink áldozatkész tevékenységének szakmai támogatásával elősegítik a fogvatartottak társadalomba való visszailleszkedését is.

A büntetés-végrehajtási szervezet hivatásos állományának szolgálati viszonyát **a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény (Hszt.) szabályozza**, mely a hivatásos állományba vételhez az alábbi kritériumokat határozza meg:

A Hszt. 33. §-a alapján hivatásos szolgálati viszony azzal az önként jelentkező, cselekvőképes, állandó belföldi lakóhellyel rendelkező magyar állampolgárral létesíthető,

* **aki a tizennyolcadik életévét betöltötte**, és életkora – az e törvényben meghatározott kivételekkel – a hivatásos szolgálat rá irányadó **felső korhatáránál legalább tíz évvel kevesebb,**
* aki rendelkezik a tervezett szolgálati beosztás besorolási osztálya szerint meghatározott iskolai végzettséggel **(tiszthelyettesénél legalább érettségi, tisztnél felsőfokú iskolai végzettség)** és szolgálati viszonyra vonatkozó szabályban a szolgálati viszony létesítésének feltételeként meghatározott szakképzettséggel,
* **aki a hivatásos szolgálatra és a tervezett szolgálati beosztására egészségi, pszichikai és fizikai szempontból alkalmas,**
* **akinek életvitele nem kifogásolható**, és aki hozzájárul annak a szolgálati viszony létesítését megelőző, valamint a szolgálati viszony fennállása alatti ellenőrzéséhez,
* aki elfogadja egyes alapvető jogainak e törvény szerinti korlátozását,
* aki tudomásul veszi, hogy szolgálati viszonyának fennállása alatt szolgálata törvényes ellátását tudta és beleegyezése nélkül – a törvényben meghatározott esetekben és módon – a belső bűnmegelőzési és bűnfelderítési feladatokat ellátó szerv a Rendőrségről szóló törvény szerinti megbízhatósági vizsgálattal ellenőrizheti,
* aki tudomásul veszi és elfogadja a hivatásos szolgálattal járó, szolgálati viszonyra vonatkozó szabályokban meghatározott kötelezettségeket és elvárásokat, valamint
* akinél nem állnak fenn a szolgálati viszony létesítését kizáró körülmények.

A szolgálati viszony létesítéséhez szükséges adatokat és tényeket a hivatásos állományba jelentkezőnek kell igazolnia eredeti okirattal vagy annak hiteles másolatával.

A rendvédelmi szervnél szolgálati viszony létesítésekor tiszti besorolási osztályba tartozó szolgálati beosztásba csak az a felsőfokú iskolai végzettséggel rendelkező személy nevezhető ki, aki az általános követelmények teljesülése mellett, államilag elismert nyelvvizsgával is rendelkezik.

**Alkalmassági vizsgálatok rendje**

A vizsgálatot kérő szerv (bv. szerv) nyomtatványával *(a korábbi és meglévő betegségeivel kapcsolatos tájékoztatást kérő),* illetve a *fizikai terhelhetőségről szóló igazolás formanyomtatvánnyal* a háziorvost kell megkeresni. **A háziorvosi terhelhetőségi igazolás birtokában a bv. szerv elvégzi a fizikai alkalmassági vizsgálatot.**

Amennyiben a fizikai alkalmassági vizsgálaton a jelentkező megfelelt, a rendvédelmi szerv egészségügyi szakterülete által kidolgozott szakmai protokoll szerint zajlik az egészségi és pszichikai alkalmasság megállapítása. A vizsgálatra a bv. szerv által kiállított megkereső kérelemmel, a jelentkező által kitöltött alkalmassági kérdőívvel, egészségi és pszichikai alkalmasságot igazoló nyomtatványokkal, illetve a már meglévő dokumentumokkal kell menni. A pszichikai és egészségi vizsgálat szempontrendszerét a 57/2009. (X. 30.) IRM-ÖM-PTNM együttes rendelet (a továbbiakban: ER) melléklete tartalmazza.

**I. Fizikai alkalmasság**

A fizikai alkalmasság megállapítása céljából 50 éves életkor alatt fizikai (erőnléti) állapotfelmérésen kell részt venni. Az alkalmassági vizsgálatot kérő szerv személyügyi szerve a fizikai alkalmasság elbírálása szempontjából a vizsgálaton résztvevőket életkor alapján négy korcsoportba sorolja a tárgyévben betöltött életkor alapján:

* I. korcsoport: 29 éves korig
* II. korcsoport: a 30-35 éves kor között
* III. korcsoport: a 36-40 éves kor között
* IV. korcsoport: a 41-49 éves kor között

Az alkalmassági vizsgálatot kérő szerv személyügyi szerve a fizikai alkalmassági vizsgálaton résztvevőket – a korcsoportba történő besoroláson túl – a szolgálati beosztásuknak megfelelően alkalmassági kategóriába sorolja az ER *7. melléklet*e alapján.

**A fizikai alkalmasság vizsgálatára szolgáló mozgásformák a következők**

* mellső fekvőtámaszban karhajlítás-nyújtás
* hajlított karú függés
* fekvenyomás
* 4x10 m-es ingafutás
* helyből távolugrás
* hanyattfekvésből felülés
* 2000 m-es síkfutás

**II. Pszichikai alkalmasság**

A pszichikai alkalmasságot személyiségtesztek, intelligenciatesztek, papír alapú és műszeres figyelemvizsgálatok és az exploráció komplex értékelése alapján, valamint – ha a vizsgált személy pszichikai állapota indokolja – kiegészítő vizsgálatok elvégzésével a vizsgálatot végző pszichológus minősíti. **A pszichikai alkalmassági vizsgálatot a Büntetés-végrehajtási Szervezet Oktatási, Továbbképzési és Rehabilitációs Központja pszichológia szakmai csoportja végzi.**

**III. Egészségi alkalmasság**

Az egészségi alkalmassági vizsgálat elvégzéséhez szükséges dokumentumok:

* egy évnél nem régebbi tüdőszűrő vizsgálat eredménye,
* hölgyeknél egy hónapnál nem régebbi nőgyógyászati lelet,
* hölgyeknél egy évnél nem régebbi citológiai vizsgálat eredménye,
* egy évnél nem régebbi urológiai vizsgálat eredménye,
* ideggyógyászati vizsgálat eredménye,
* szemészeti szakorvosi lelet,
* fül-orr-gégészeti és audológiai szakorvosi lelet,
* fogászati szűrővizsgálat eredménye,
* teljes körű labor vizsgálat,
* EKG lelet,
* a kérdőíven megjelölt korábbi betegségeire, gyógykezeléseire, jelenlegi egészségi állapotára vonatkozó szakorvosi, laboratóriumi, eszközös vizsgálati lelet(ek), zárójelentés(ek).

**Az egészségi alkalmassági vizsgálatot az intézet alapellátó orvosa végzi.**

**IV. Kifogástalan életvitel ellenőrzés**

A vizsgálatot a Nemzeti Védelmi Szolgálat területileg illetékes szerve végzi. A hivatásos állományba jelentkezőről, valamint a hivatásos állomány tagjáról, továbbá a vele közös háztartásban élő hozzátartozóról a bűnügyi nyilvántartó szerv valamennyi bűnügyi nyilvántartásából, továbbá a rendészeti szervek nyilvántartásaiból adatot igényelhet. A jelentkezőnek írásban kell hozzájárulnia személyes adatai és bűnügyi személyes adatai kezeléséhez, továbbá az életvitele kifogástalanságának ellenőrzése érdekében a felvételét megelőzően és a szolgálati viszony tartama alatti ellenőrzéséhez. **Az ellenőrzést a Nemzeti Védelmi Szolgálat munkatársai végzik.**

**Az életvitel nem kifogástalan, ha**

* a jelentkező esetében fennállnak a Hszt. 41. § (1) bekezdésében meghatározott kizáró körülmények,
* a hivatásos állomány tagjával szemben bűncselekmény elkövetése miatt a bíróság jogerősen szabadságvesztés vagy közérdekű munka büntetést szabott ki, továbbá, ha büntetőeljárás során jogerős határozattal kényszergyógykezelését rendelte el, vagy
* a jelentkező vagy a hivatásos állomány tagja nem felel meg – különös tekintettel a szolgálaton kívüli magatartására, családi és lakókörnyezeti kapcsolataira, anyagi, jövedelmi viszonyaira, valamint a bűncselekményt elkövető vagy azzal gyanúsítható személyekkel fenntartott kapcsolatára – a szolgálat törvényes, befolyástól mentes ellátásának.

**A felvétel iránti kérelemmel kapcsolatos követelmények**

A hivatásos állományba kinevezést a hivatásos szolgálatra jelentkező kérelme alapján indult felvételi eljárás előzi meg. A kérelmet a kinevezésre jogosult vezetőhöz kell címezni, és ahhoz az állományilletékes parancsnokhoz kell benyújtani, akinek az irányítása alá tartozó szervezeti egységnél a kérelmező részére szolgálati beosztás biztosítható vagy a beosztásba kinevezését tervezik.

**A kérelemhez csatolni kell a hivatásos szolgálatra jelentkező**

* fényképes önéletrajzát,
* motivációs levelét,
* iskolai végzettségét, szakképzettségét igazoló okiratainak, valamint nyelvvizsga-bizonyítványainak másolatát.

**Szakmai képesítési követelmények a sikeres**

**felvételt követően**

* büntetés-végrehajtási felügyelő szakképzettség *(tiszthelyettesi beosztás),*
* rendészeti szervező szakképzettség (bv. szakirány) *(tiszti beosztás)*

A 27 hetes (tiszthelyettes képzés), illetve a 23 hetes (tiszti képzés), bentlakásos (hétfőtől-péntekig) formában, **nyíregyházi képzési helyszínen** valósul meg. A képzés során térítésmentes szállást és kedvezményes étkezést biztosítunk. A képzési helyre történő utazást szervezett formában, térítésmentesen vagy 86%-ban megtérített tömegközlekedéssel (MÁV, VOLÁN) biztosítjuk.

**A képzés befejezését követően kb. másfél éves időtartamú szakmai gyakorlatot előreláthatólag lakóhelyétől távol eső másik büntetés-végrehajtási intézetben kell majd letöltenie.**

**Tájékoztató az illetményről, egyéb járandóságokról, kezdő rendfokozatról:**

biztonsági felügyelő / körlet felügyelő beosztás,

tiszthelyettesi jogviszony,

**kezdő rendfokozat: bv.őrmester,**

**illetmény: (bruttó) 220.000,-Ft**

Ezen felül béren kívüli juttatásként évi 200.000-Ft. értékben biztosított cafetéria, továbbá ruházati utánpótlási ellátmány. A szolgálatteljesítés alapján évente két alkalommal teljesítményjuttatásban részesíthető a hivatásos állománytag, továbbá 86%-ban megtérítésre kerül a munkába járási költség (MÁV, VOLÁN), magángépjármű esetében 9 Ft/km.

**Elérhetőségek:**

**Kemecsei Toborzó Iroda**

Cím: 4501 Kemecse, Szent István út 42., Kemecse Városháza

Toborzó tiszt: Maczkó Tamás bv.fhdgy.

Telefon: 06-42/919-104; 06-42/919-105

E-mail: [nyiregyhazatoborzas@bv.gov.hu](mailto:nyiregyhazatoborzas@bv.gov.hu)

E-mail: [maczko.tamas@bv.gov.hu](mailto:maczko.tamas@bv.gov.hu)

**Ügyfélfogadás:**

**Hétfő, kedd: 7.30-tól 16.00-ig**

**Szerda: 7.30-tól 18.00-ig**

**Csütörtök: 7.30-tól 16.00-ig**

**Péntek: 7.30-tól 13.30-ig**

**Csengeri Toborzó Iroda**

Cím: 4765 Csenger, Ady Endre út 14., Csengeri Polgármesteri Hivatal

Toborzó tiszt: Szilágyi Gábor bv.szds.

Telefon: 06-44/520-544

E-mail: [nyiregyhazatoborzas@bv.gov.hu](mailto:nyiregyhazatoborzas@bv.gov.hu)

E-mail: [szilagyi.gabor@bv.gov.hu](mailto:szilagyi.gabor@bv.gov.hu)

**Ügyfélfogadás:**

**Hétfő, kedd: 7.30-tól 16.00-ig**

**Szerda: 7.30-tól 18.00-ig**

**Csütörtök: 7.30-tól 16.00-ig**

**Péntek: 7.30-tól 13.30-ig**

**FIZIKAI ÁLLAPOTFELMÉRŐ**

A fizikai alkalmasságot **4 szabadon választható funkcionális gyakorlati feladat és 1 kötelezően választható kardió (futás)** feladat végrehajtásával mérjük. Az egyes gyakorlatokból maximálisan 25-25 pont szerezhető, ami összesen 125 pont. A fizikai alkalmassági próbán csak abban az esetben kaphat a felvételiző megfelelt minősítést, ha mind az 5 próbát teljesítette, és gyakorlatonként nincs 0 pontos teljesítménye.

A fizikai alkalmasság megállapítása céljából 50 éves életkor alatt fizikai (erőnléti) állapotfelmérésen kell részt venni (besorolás alapja a tárgyévben betöltött életkor). Az alkalmassági vizsgálatot kérő szerv személyügyi szerve a fizikai alkalmasság elbírálása szempontjából a vizsgálaton résztvevőket életkor alapján négy korcsoportba sorolja a következők szerint:

1. I. korcsoport: 29 éves korig (80 ponttól „MEGFELELT”)
2. II. korcsoport: a 30–35 éves kor között (80 ponttól „MEGFELELT”),

*c)* III. korcsoport: a 36–40 éves kor között (80 ponttól „MEGFELELT”),

*d)* IV. korcsoport: a 41–49 éves kor között (80 ponttól „MEGFELELT”).

**Fizikai (erőnléti) állapot értékelése**

Az egyes felmérési próbaszámokban elért eredményeket az Együttes Rendelet *9. melléklet*ében található – az adott korcsoportnak és nemnek megfelelő – pontérték-táblázatban kell megkeresni. Ezután az eredményekhez tartozó pontokat összeadjuk.

Az így kapott összesített pontszámok alapján a következő minősítéseket lehet elérni az Együttes Rendelet 14. §-ában és a 7. mellékletében meghatározott ponthatárokra figyelemmel:

I. kategória

|  |  |
| --- | --- |
| Kiváló: Jó: Megfelelő: Nem megfelelő: | 110-125 pont 96-109 pont 80- 95 pont 0- 79 pont |

**A fizikai felmérés gyakorlatai:**

* 2000 m-es síkfutás,
* felülés 1 perc alatt,
* mellső fekvőtámaszban karhajlítás-nyújtás 30 mp alatt
* 4×10 m-es ingafutás
* helyből távolugrás
* hajlított karú függés
* fekve nyomás

**AZ EGYES MOZGÁSFORMÁK VÉGREHAJTÁSÁNAK LEÍRÁSA**

|  |  |
| --- | --- |
| **1.** **gyakorlat** | **Mellső fekvőtámaszban karhajlítás-nyújtás** |
| pálya | tornaterem vagy sportpálya |
| kiinduló helyzet | mellső fekvőtámasz a talajon (karok vállszélességben, nyújtottan, előrenéző ujjakkal a talajon, törzs egyenes, térd nyújtott, lábak összezárva, fej mérsékelten emelt, előrenéző tekintettel) |
| 1. ütem | mindkét kar hajlítása úgy, hogy a mellkas a talajt érje (a könyököket kissé kifelé vigyük, ne szorítsuk a törzshöz, a láb és a törzs egyvonalban, csípőnket ne engedjük le, de ne is emeljük, fejünkkel előre nézünk) |
| 2. ütem | mindkét kar nyújtása (mint a kiinduló helyzetnél) |
| feladat | 30 másodpercen keresztül folyamatos végrehajtás |
| értékelés | csak az előírt testhelyzetekben végrehajtott gyakorlatok darabszáma érvényes |
| eszközfelhasználás | Stopperóra |
| **2.** **gyakorlat** | **Hajlított karú függés** |
| pálya | tornaterem vagy sportpálya |
| kiinduló helyzet | hajlított karú függés (karok vállszélességben, alsó vagy felső madárfogással, áll a rúd vagy a nyújtó felett, melyre nem támaszkodhat) |
| feladat | a kiinduló helyzet megtartása mért időre |
| értékelés | mért idő a függés megkezdése és a végrehajtó szemmagasságának a nyújtó vagy rúd alá süllyedéséig eltelt idő másodpercben |
| eszközfelhasználás | bordásfalra erősített függeszkedő állvány vagy nyújtó, zsámoly, laticeles szőnyeg, stopperóra, síkpor |
| **3.** **gyakorlat** | **Fekvenyomás** |
| pálya | tornaterem vagy sportpálya |
| kiinduló helyzet | hanyattfekvés, súlyzórúd tartása mellső rézsútos középtartásban (kb. vállszélességben, vagy kicsit szélesebben) |
| 1. ütem | páros karhajlítás, súlyzó rúd leengedése mellig |
| 2. ütem | karok nyújtása (kiinduló helyzetbe) |
| feladat | a férfiaknak 60 kg-os (rúd, tárcsákkal) a nőknek 25 kg-os (rúd, tárcsákkal) hanyattfekvő helyzetből (fekvő padon) történő kinyomása |
| értékelés | csak az előírt testhelyzetekben végrehajtott gyakorlatok darabszáma érvényes |
| eszközfelhasználás | fekvőpad, erőgép vagy súlyzórúd előírt súlyú kiegészítőkkel, súlyzótartó állvány |
| megjegyzés | A baleset megelőzése érdekében a gyakorlatot kétfős asszisztencia segítségével kell végrehajtani, valamint ügyelni kell arra, hogy a rúd leengedése során az ne zuhanjon a mellkasra. |
| **4.** **gyakorlat** | **4 × 10 méteres ingafutás** |
| pálya | tornaterem vagy sportpálya |
| kiinduló helyzet | a rajtvonal mögött álló rajthelyzet |
| feladat | a 4 × 10 m-es táv időre való megtétele úgy, hogy a futó az egymástól 10 m-re lévő két vonal közt fut. Fordulónként lábbal érinteni kell az elöl lévő vonalat |
| értékelés | a rajt-cél vonalon való másodszori áthaladás zárja az időmérést, másodperc-tizedmásodperc méréssel |
| eszközfelhasználás | jelzett és kimért sík pálya, stopperóra, rajtszámok, síp |
| megjegyzés | Elesést követően ismételhető a gyakorlat. |
| **5.** **gyakorlat** | **Helyből távolugrás** |
| helyszín | tornaterem vagy sportpálya |
| kiinduló helyzet | az ugróvonal mögött álló helyzet |
| feladat | helyből karlendítéssel, páros lábról történő elrugaszkodással elugrás a legnagyobb távolságra |
| értékelés | az ugróvonaltól mért legközelebbi talajszintet érintő távolság |
| eszközfelhasználás | ugrógödör vagy jelzett pálya, talajegyengető szerszám, mérőszalag |
| **6.** **gyakorlat** | **Hanyattfekvésből felülés** |
| pálya | tornaterem vagy sportpálya |
| kiinduló helyzet | hanyattfekvés hajlított lábbal (kb. derékszögben), lábfej rögzítve (segédeszközzel, társ segítségével), tarkóra tartás, vagy mell előtt keresztben felkarra fogás |
| 1. ütem | felülés, egy könyök érinti a térdet |
| 2. ütem | ereszkedés kiinduló helyzetbe |
| feladat | 1 percen keresztül folyamatos végrehajtás |
| értékelés | csak az előírt testhelyzetekben végrehajtott gyakorlatok darabszáma érvényes |
| eszközfelhasználás | bordásfal szőnyeggel, vagy ülőpad, stopperóra |
| **7.** **gyakorlat** | **2000 m-es síkfutás** |
| pálya | sportpálya vagy sík területen, kimért, ellenőrizhetően belátható pálya |
| kiinduló helyzet | a rajtvonal mögött álló rajthelyzet |
| feladat | 2000 méter távolság megtétele időre |
| értékelés | a célvonalon való áthaladás zárja az időmérést (perc, másodpercméréssel) |
| eszközfelhasználás | futópálya vagy kijelölt sík terep, minimum 60 memóriás stopperóra, rajtszámok, síp |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **I. korcsoport** | | | | | | | | | | | | | | |
| Pont | Fekvőtámaszban karhajlítás-nyújtás | | Hajlított karú függés időre | | Fekvenyomás | | 4 × 10 m-es ingafutás | | Helyből távolugrás | | Hanyattfekvésből | | 2000 m-es futás | |
| 30 mp alatt | | mp | | mp | | cm | | felülés 60 mp alatt | | (perc) | |
|  |  | |  | | 60 kg/db | 25 kg/db |  | |  | |  | |  | |
|  | Férfi | Nő | Férfi | Nő | Férfi | Nő | Férfi | Nő | Férfi | Nő | Férfi | Nő | Férfi | Nő |
| 25 | 35 | 20 | 73 | 45 | 25 | 25 | 8,8 | 9,4 | 250 | 220 | 55 | 45 | 7;35 | 10;00 |
| 24 | 34 | 19 | 70 | 44 | 24 | 24 | 8,9 | 9,5 | 245 | 218 | 54 | 44 | 7;40 | 10;06 |
| 23 | 33 | 18 | 67 | 43 | 23 | 23 | 9 | 9,6 | 242 | 216 | 53 | 43 | 7;45 | 10;12 |
| 22 | 32 | 17 | 64 | 42 | 22 | 22 | 9,1 | 9,7 | 240 | 214 | 52 | 42 | 7;50 | 10;18 |
| 21 | 31 | 16 | 61 | 41 | 21 | 21 | 9,2 | 9,8 | 238 | 212 | 51 | 41 | 7;55 | 10;21 |
| 20 | 30 | 15 | 58 | 40 | 20 | 20 | 9,3 | 9,9 | 236 | 210 | 50 | 40 | 8;00 | 10;30 |
| 19 | 29 | 14 | 55 | 39 | 19 | 19 | 9,4 | 10 | 234 | 208 | 49 | 39 | 8;15 | 10;40 |
| 18 | 28 | 13 | 52 | 38 | 18 | 18 | 9,5 | 10,1 | 232 | 206 | 48 | 38 | 8;30 | 10;50 |
| 17 | 27 | 12 | 49 | 37 | 17 | 17 | 9,6 | 10,2 | 230 | 204 | 47 | 36 | 8;45 | 11;00 |
| 16 | 26 | 11 | 46 | 36 | 16 | 16 | 9,7 | 10,3 | 228 | 202 | 46 | 34 | 9;00 | 11;10 |
| 15 | 25 | 10 | 43 | 35 | 15 | 15 | 9,8 | 10,4 | 226 | 200 | 45 | 32 | 9;15 | 11;20 |
| 14 | 24 | 9 | 41 | 34 | 14 | 14 | 9,9 | 10,5 | 224 | 198 | 44 | 30 | 9;30 | 11;30 |
| 13 | 23 | 8 | 39 | 32 | 13 | 13 | 10 | 10,6 | 222 | 196 | 43 | 28 | 9;45 | 11;40 |
| 12 | 22 | 7 | 37 | 30 | 12 | 12 | 10,1 | 10,7 | 220 | 194 | 42 | 26 | 10;00 | 11;50 |
| 11 | 21 | 6 | 35 | 28 | 11 | 11 | 10,2 | 10,8 | 218 | 192 | 40 | 24 | 10;15 | 12;00 |
| 10 | 20 |  | 33 | 26 | 10 | 10 | 10,3 | 10,9 | 216 | 190 | 38 | 22 | 10;30 | 12;15 |
| 9 | 19 | 5 | 30 | 24 | 9 | 9 | 10,4 | 11 | 214 | 188 | 36 | 20 | 10;45 | 12;30 |
| 8 | 18 |  | 27 | 22 | 8 | 8 | 10,5 | 11,1 | 212 | 186 | 34 | 18 | 11;00 | 12;45 |
| 7 | 17 |  | 24 | 20 | 7 | 7 | 10,6 | 11,2 | 210 | 184 | 32 | 16 | 11;20 | 13;00 |
| 6 | 16 | 4 | 21 | 18 | 6 | 6 | 10,7 | 11,3 | 208 | 182 | 30 | 14 | 11;40 | 13;30 |
| 5 | 15 |  | 18 | 15 | 5 | 5 | 10,8 | 11,4 | 206 | 180 | 29 | 12 | 12;00 | 14;00 |
| 4 | 14 |  | 16 | 13 | 4 | 4 | 10,9 | 11,5 | 204 | 178 | 28 | 10 | 12;20 | 14;30 |
| 3 | 13 | 3 | 14 | 11 | 3 | 3 | 11 | 11,6 | 202 | 176 | 27 | 9 | 12;40 | 15;00 |
| 2 | 12 | 2 | 12 | 9 | 2 | 2 | 11,1 | 11,7 | 200 | 174 | 26 | 8 | 13;00 | 15;30 |
| 1 | 11 | 1 | 10 | 8 | 1 | 1 | 11,2 | 11,8 | 198 | 172 | 25 | 7 | 13;30 | 16;00 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **II.korcsoport** | | | | | | | | | | | | | | |
| Pont | Fekvőtámaszban karhajlítás-nyújtás | | Hajlított karú függés időre | | Fekvenyomás | | 4 × 10 m-es ingafutás | | Helyből távolugrás | | Hanyattfekvésből | | 2000 m-es futás | |
| 30 mp alatt | | mp | | mp | | cm | | felülés 60 mp alatt | | (perc) | |
|  |  | |  | | 60 kg/db | 25 kg/db |  | |  | |  | |  | |
|  | Férfi | Nő | Férfi | Nő | Férfi | Nő | Férfi | Nő | Férfi | Nő | Férfi | Nő | Férfi | Nő |
| 25 | 30 | 15 | 65 | 35 | 23 | 23 | 9 | 9,6 | 240 | 200 | 45 | 35 | 8;00 | 11;00 |
| 24 | 29 |  | 62 | 34 |  |  | 9,1 | 9,7 | 238 | 198 | 44 | 34 | 8;06 | 11;06 |
| 23 | 28 | 14 | 59 | 33 | 22 | 22 | 9,2 | 9,8 | 236 | 196 | 43 | 33 | 8;12 | 11;12 |
| 22 | 27 |  | 56 | 32 |  |  | 9,3 | 9,9 | 234 | 194 | 42 | 32 | 8;18 | 11;18 |
| 21 | 26 | 13 | 54 | 31 | 21 | 21 | 9,4 | 10 | 232 | 192 | 41 | 31 | 8;21 | 11;21 |
| 20 | 25 |  | 52 | 30 | 20 | 20 | 9,5 | 10,1 | 230 | 190 | 40 | 30 | 8;30 | 11;30 |
| 19 | 24 | 12 | 50 | 29 | 19 | 19 | 9,6 | 10,2 | 228 | 188 | 39 | 29 | 8;40 | 11;40 |
| 18 | 23 |  | 48 | 28 | 18 | 18 | 9,7 | 10,3 | 226 | 186 | 38 | 28 | 8;50 | 11;50 |
| 17 | 22 | 11 | 46 | 27 | 17 | 17 | 9,8 | 10,4 | 224 | 184 | 37 | 27 | 9;00 | 12;00 |
| 16 | 21 | 10 | 43 | 26 | 16 | 16 | 9,9 | 10,5 | 222 | 182 | 36 | 26 | 9;15 | 12;10 |
| 15 | 20 | 9 | 40 | 25 | 15 | 15 | 10 | 10,6 | 220 | 180 | 35 | 24 | 9;30 | 12;20 |
| 14 | 19 | 8 | 37 | 24 | 14 | 14 | 10,1 | 10,7 | 218 | 178 | 34 | 23 | 9;45 | 12;30 |
| 13 | 18 | 7 | 34 | 22 | 13 | 13 | 10,2 | 10,8 | 216 | 176 | 33 | 22 | 10;00 | 12;40 |
| 12 | 17 | 6 | 32 | 21 | 12 | 12 | 10,3 | 10,9 | 214 | 174 | 32 | 21 | 10;15 | 12;50 |
| 11 | 16 | 5 | 30 | 20 | 11 | 11 | 10,4 | 11 | 212 | 172 | 31 | 20 | 10;30 | 13;00 |
| 10 | 15 |  | 28 | 19 | 10 | 10 | 10,5 | 11,1 | 210 | 170 | 30 | 18 | 10;45 | 13;15 |
| 9 | 14 | 4 | 26 | 18 | 9 | 9 | 10,6 | 11,2 | 208 | 169 | 29 | 16 | 11;00 | 13;30 |
| 8 | 13 |  | 24 | 17 | 8 | 8 | 10,7 | 11,3 | 206 | 168 | 28 | 14 | 11;20 | 13;45 |
| 7 | 12 |  | 22 | 16 | 7 | 7 | 10,8 | 11,4 | 204 | 167 | 27 | 12 | 11;40 | 14;00 |
| 6 | 11 | 3 | 20 | 15 | 6 | 6 | 10,9 | 11,5 | 202 | 166 | 26 | 10 | 12;00 | 14;30 |
| 5 | 10 |  | 17 | 14 | 5 | 5 | 11 | 11,6 | 200 | 165 | 25 | 9 | 12;20 | 15;00 |
| 4 | 9 | 2 | 15 | 12 | 4 | 4 | 11,1 | 11,7 | 198 | 164 | 24 | 8 | 12;40 | 15;30 |
| 3 | 8 |  | 13 | 10 | 3 | 3 | 11,2 | 11,8 | 196 | 163 | 23 | 7 | 13;00 | 16;00 |
| 2 | 7 | 1 | 11 | 8 | 2 | 2 | 11,3 | 11,9 | 194 | 162 | 22 | 6 | 13;30 | 16;30 |
| 1 | 6 |  | 9 | 6 | 1 | 1 | 11,4 | 12 | 192 | 161 | 21 | 5 | 14;00 | 17;00 |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **III.korcsoport** | | | | | | | | | | | | | | |
| Pont | Fekvőtámaszban karhajlítás-nyújtás | | Hajlított karú függés időre | | Fekvenyomás | | 4 × 10 m-es ingafutás | | Helyből távolugrás | | Hanyattfekvésből | | 2000 m-es futás | |
| 30 mp alatt | | mp | | mp | | cm | | felülés 60 mp alatt | | (perc) | |
|  |  | |  | | 60 kg/db | 25 kg/db |  | |  | |  | |  | |
|  | Férfi | Nő | Férfi | Nő | Férfi | Nő | Férfi | Nő | Férfi | Nő | Férfi | Nő | Férfi | Nő |
| 25 | 25 | 13 | 60 | 30 | 20 | 20 | 9,5 | 10,1 | 230 | 190 | 40 | 30 | 8;30 | 11;30 |
| 24 | 24 |  | 57 | 29 |  |  | 9,6 | 10,2 | 228 | 188 | 39 | 29 | 8;36 | 11;36 |
| 23 | 23 | 12 | 54 | 28 | 19 | 19 | 9,7 | 10,3 | 226 | 186 | 38 | 28 | 8;42 | 11;42 |
| 22 | 22 |  | 51 | 27 |  |  | 9,8 | 10,4 | 224 | 184 | 37 | 27 | 8;48 | 11;48 |
| 21 | 21 | 11 | 49 | 26 | 18 | 18 | 9,9 | 10,5 | 222 | 182 | 36 | 26 | 8;51 | 11;54 |
| 20 | 20 |  | 47 | 25 |  |  | 10 | 10,6 | 220 | 180 | 35 | 25 | 9;00 | 12;00 |
| 19 | 19 | 10 | 45 | 24 | 17 | 17 | 10,1 | 10,7 | 218 | 178 | 34 | 24 | 9;10 | 12;10 |
| 18 | 18 |  | 43 | 23 |  |  | 10,2 | 10,8 | 216 | 176 | 33 | 23 | 9;20 | 12;20 |
| 17 | 17 | 9 | 41 | 22 | 16 | 16 | 10,3 | 10,9 | 214 | 174 | 32 | 22 | 9;30 | 12;30 |
| 16 | 16 | 8 | 39 | 21 |  |  | 10,4 | 11 | 212 | 172 | 31 | 21 | 9;45 | 12;40 |
| 15 | 15 | 7 | 35 | 20 | 15 | 15 | 10,5 | 11,1 | 210 | 170 | 30 | 20 | 10;00 | 12;50 |
| 14 | 14 | 6 | 32 | 19 | 14 | 14 | 10,6 | 11,2 | 208 | 168 | 29 | 19 | 10;15 | 13;00 |
| 13 | 13 | 5 | 28 | 17 | 13 | 13 | 10,7 | 11,3 | 206 | 166 | 28 | 18 | 10;30 | 13;15 |
| 12 | 12 | 4 | 27 | 16 | 12 | 12 | 10,8 | 11,4 | 204 | 164 | 27 | 17 | 10;45 | 13;30 |
| 11 | 11 | 3 | 25 | 15 | 11 | 11 | 10,9 | 11,5 | 202 | 162 | 26 | 16 | 11;00 | 13;45 |
| 10 | 10 |  | 23 | 14 | 10 | 10 | 11 | 11,6 | 200 | 160 | 25 | 15 | 11;15 | 14;00 |
| 9 | 9 | 2 | 21 | 13 | 9 | 9 | 11,1 | 11,7 | 198 | 159 | 24 | 14 | 11;30 | 14;15 |
| 8 | 8 |  | 19 | 12 | 8 | 8 | 11,2 | 11,8 | 196 | 158 | 23 | 13 | 11;45 | 14;30 |
| 7 | 7 |  | 17 | 11 | 7 | 7 | 11,3 | 11,9 | 195 | 157 | 22 | 12 | 12;00 | 14;45 |
| 6 | 6 | 1 | 15 | 10 | 6 | 6 | 11,4 | 12 | 194 | 156 | 21 | 11 | 12;15 | 15;00 |
| 5 | 5 |  | 12 | 9 | 5 | 5 | 11,5 | 12,1 | 193 | 155 | 20 | 10 | 12;30 | 15;30 |
| 4 | 4 |  | 10 | 7 | 4 | 4 | 11,6 | 12,2 | 192 | 154 | 19 | 8 | 13;00 | 16;00 |
| 3 | 3 |  | 8 | 5 | 3 | 3 | 11,7 | 12,3 | 191 | 153 | 18 | 6 | 13;30 | 16;30 |
| 2 | 2 |  | 6 | 3 | 2 | 2 | 11,8 | 12,4 | 190 | 152 | 17 | 4 | 14;00 | 17;00 |
| 1 | 1 |  | 4 | 1 | 1 | 1 | 11,9 | 12,5 | 189 | 151 | 16 | 2 | 14;30 | 17;30 |
|  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **IV.korcsoport** | | | | | | | | | | | | | | |
| Pont | Fekvőtámaszban karhajlítás-nyújtás | | Hajlított karú függés időre | | Fekvenyomás | | 4 × 10 m-es ingafutás | | Helyből távolugrás | | Hanyattfekvésből | | 2000 m-es futás | |
| 30 mp alatt | | mp | | mp | | cm | | felülés 60 mp alatt | | (perc) | |
|  |  | |  | | 60 kg/db | 25 kg/db |  | |  | |  | |  | |
|  | Férfi | Nő | Férfi | Nő | Férfi | Nő | Férfi | Nő | Férfi | Nő | Férfi | Nő | Férfi | Nő |
| 25 | 20 | 13 | 40 | 20 | 16 | 16 | 11 | 12 | 215 | 175 | 35 | 25 | 9;30 | 12;00 |
| 24 | 19 |  | 37 | 19 |  |  | 11,2 | 12,2 | 213 | 173 | 34 | 24 | 9;36 | 12;08 |
| 23 |  |  | 35 | 18 | 15 | 15 | 11,4 | 12,4 | 211 | 171 | 33 | 23 | 9;42 | 12;16 |
| 22 | 18 | 12 | 33 | 17 |  |  | 11,6 | 12,6 | 209 | 169 | 32 | 22 | 9;48 | 12;24 |
| 21 | 17 | 11 | 31 | 16 | 14 | 14 | 11,8 | 12,8 | 207 | 167 | 31 | 21 | 9;54 | 12;32 |
| 20 | 16 |  | 29 | 15 |  |  | 11,9 | 12,9 | 205 | 165 | 30 | 20 | 10;00 | 12;40 |
| 19 | 15 | 10 | 27 | 14 | 13 | 13 | 12 | 13 | 203 | 163 | 29 | 19 | 10;10 | 12;50 |
| 18 |  |  | 25 | 13 |  |  | 12,2 | 13,2 | 200 | 161 | 28 | 18 | 10;20 | 13;00 |
| 17 | 14 | 9 | 23 | 12 | 12 | 12 | 12,3 | 13,3 | 199 | 160 | 27 | 17 | 10;30 | 13;15 |
| 16 | 13 |  | 21 |  |  |  | 12,4 | 13,4 | 198 | 159 | 26 | 16 | 10,38 | 13;30 |
| 15 | 12 | 8 | 19 | 11 | 11 | 11 | 12,5 | 13,5 | 197 | 158 | 25 | 15 | 10,46 | 13;45 |
| 14 |  |  | 18 |  |  |  | 12,6 | 13,6 | 196 | 157 | 24 | 14 | 10;54 | 14;00 |
| 13 | 11 | 7 | 17 | 10 | 10 | 10 | 12,7 | 13,7 | 195 | 156 | 23 | 13 | 11;02 | 14;15 |
| 12 |  | 6 | 16 |  |  |  | 12,8 | 13,8 | 194 | 155 | 22 | 12 | 11;10 | 14;30 |
| 11 | 10 | 5 | 15 | 9 | 9 | 9 | 12,9 | 13,9 | 193 | 154 | 21 | 11 | 11;18 | 14;45 |
| 10 |  |  | 14 |  |  |  | 13 | 14 | 192 | 153 | 20 | 10 | 11;26 | 15;00 |
| 9 | 9 | 4 | 13 | 8 | 8 | 8 | 13,2 | 14,2 | 191 | 152 | 19 | 9 | 11;34 | 15;15 |
| 8 | 8 | 3 | 12 |  |  |  | 13,3 | 14,3 | 190 | 151 | 18 | 8 | 11;50 | 15;30 |
| 7 | 7 |  | 11 | 7 | 7 | 7 | 13,4 | 14,4 | 189 | 150 | 17 | 7 | 12;10 | 15;45 |
| 6 | 6 | 2 | 10 |  | 6 | 6 | 13,5 | 14,5 | 188 | 149 | 16 | 6 | 12;30 | 16;00 |
| 5 | 5 |  | 9 | 6 | 5 | 5 | 13,6 | 14,6 | 187 | 148 | 15 | 5 | 13;00 | 16;30 |
| 4 | 4 | 1 | 8 |  | 4 | 4 | 13,7 | 14,7 | 186 | 147 | 14 | 4 | 13;30 | 17;00 |
| 3 | 3 |  | 7 | 5 | 3 | 3 | 13,8 | 14,8 | 185 | 146 | 13 | 3 | 14;00 | 17;30 |
| 2 | 2 |  | 5 | 3 | 2 | 2 | 13,9 | 14,9 | 184 | 145 | 12 | 2 | 14;30 | 18;00 |
| 1 | 1 |  | 4 | 1 | 1 | 1 | 14 | 15 | 183 | 144 | 11 | 1 | 15;00 | 18;30 |